क्रन्तिकारी छात्र संगठन आइसा और इंकलाबी नौजवान सभा के बैनर तले देश भर से हजारों छात्र-नौजवान 9 अगस्त को दिल्ली पहुँच रहे हैं. हाल के महीनों में जितने बड़े-बड़े घोटाले सामने आये हैं, और जिस तरह तमाम गठबन्धनों की सरकारें भ्रष्टाचार और लूट की ताकतों की बर्बर संरक्षक की भूमिका निभा रही हैं, उसने लोकतंत्र, इंसाफ और सामाजिक समानता के मूल्यों के लिए भीषण संकट तो उत्पन्न किया है, उसने देश की संप्रभुता और आत्मनिर्भरता के लिए भी खतरे पैदा किये हैं और करोड़ों जनता के वर्तमान और भविष्य की बर्बादी की स्थितियां निर्मित कर दी है. आज केंद्र सरकार के मंत्री एक-एक करके भ्रष्टाचार के संरक्षक के रूप में सामने आ रहे हैं. दूसरी ओर जहाँ गैर यूपीए सरकारें हैं, वहां भी सरकारें और मंत्री घोटालों में संलिप्त पाए गये हैं.